Postavljanje povezav na vaše namizje

Namizno okolje K (K Desktop Environment)
Nazaj | Poglavje 6. Vse o vašem namizju | Naprej

# 6.4. Postavljanje povezav na vaše namizje

Postavljanje datotek na namizje bo morda skrajšalo pot, ki jo opravite, da jih odprete, vendar pa bi bilo včasih lepo, če bi lahko pognali KEdit z že odprto pogosto urejevano datoteko. In kako pogosto ste frustrirani potem ko ste prebrskali neskončne sezname zaznamkov, da bi našli stran, ki jo pogosto obiskujete? Ali ne bi bilo lepo, če bi se vse, kar je potrebno, da obiščete to stran zgodilo samodejno po kliku ene same ikone?

## 6.4.1. Uporaba predlog

Predloge ponujajo priročen mehanizem za izvajanje nalog, kot so zgoraj omenjene. Prav tako se lahko uporabijo za povezavo določenih datotečnih končnic z določenim programom. Kadar dvojno kliknete na datoteko z znano končnico se samodejno izvede program povezan s to končnico. Na kratko, predloge vam pomagajo izvleči kar največ iz KDE.

Zgled: na namizje želite dodati ikono za obisk spletne strani KDE.

1. Z desnim gumbom kliknite na prazen prostor na namizju.

2. Izberite Ustvari nov->Internetni naslov (URL) iz kontekstnega menuja.

3. Odprlo se bo pogovorno okno, kjer lahko vtipkate naslov do katerega ustvarjate bližnjico.

4. Na namizju bo ustvarjena nova ikona.

Vaša nova internetna bližnjica se da prilagoditi enako kot katerakoli ikona bližnjice. Kliknite z desnim gumbom na ikoni in izberite Lastnosti in lahko boste spremenili ikono bližnjice kot boste želeli.

## 6.4.2. Uporaba zvrsti mime

Zvrsti mime so zelo zmogljive. Z njihovo uporabo lahko zlahka prilagodite vaš sistem tako, da klik na datoteko določene zvrsti (tipa) požene program, s katerim je bila ta datoteka povezana. Vse datoteke .mod bi na primer lahko bile odprte s kmodplayer, .html bi lahko odprle okno konquerorja, ki bi jih prikazalo in core datoteke bi si ogledovali z dvojiškim urejevalnikom s preprostim klikom nanjo. Opozorilo: Čeprav so zvrsti mime zelo zmogljive, niso brez nevarnosti. Igranje z zvrstmi MIME kadar ste prijavljeni kot sistemski administrator (root) lahko poškoduje sistem KDE tako resno, da se ga ne da ponovno pognati! V tem primeru boste ustvarili vaš osebni slog MIME, ki je veljaven le za vas. Ostale uporabnike bo zadeval le, če ga prepišete ali premaknete v /opt/share/mimelnk.

Da povežete nek tip datotek z določenim programom:

1. Prepričajte se, da ima program, s katerim želite pognati ta tip datotek, vnos v menuju zaganjalca programov.

2. V Konquerorju poiščite ali pa ustvarite datoteko s končnico, s katero želite povezovati.

3. Z desnim gumbom miške kliknite na datoteko in izberite Uredi vrsto datotek iz kontekstnega menuja ali pa izberite Uredi->Uredi vrsto datotek v Konquerorjevi menujski vrstici.

4. Dodajte datotečne končnice s klikom na gumb Dodaj in vnesite datotečni vzorec, ki ga želite. Ne pozabite, da je Unix občutljiv na velikost črk, tako da boste morda rabili več variacij - *.mp3 boste na primer morda morali dodati tudi *.MP3. Dodajte toliko končnic, kot želite.

5. Če želite, lahko dodate opis. To je opcijsko.

6. V razdelku, označenem z Application Preference Order, pritisnite gumb Dodaj. Odprla se bo pomanjšana kopija zaganjalca programov, kjer lahko izberete program, ki naj odpre ta tip datotek.

7. Včasih boste morda želeli uporabiti različne programe za odpiranje tega tipa datotek. Lahko na primer uporabite KWrite za odpiranje datotek z besedilom, ki jih želite urediti in KEdit za hiter pogled vanje. Dodate lahko več programov, na enak način kot ste prejšnjega, in potem zamenjate vrstni red z uporabo gumbov Move Up in Move Down.

8. Če ste zadovoljni z izbirami, lahko kliknete gumb Uveljavi da shranite spremembe, ne da bi zaprli pogovorno okno. To vam ponuja možnost preizkušanja pravilnosti vaše datotečne povezave v Konquerorjevem oknu. Izberete lahko V redu, da shranite spremembe in zaprete pogovorno okno ali pa Prekliči, če ste si premislili in želite le zapreti pogovorno okno.

Ne pozabite preizkusiti nove povezave tako, da odprete imenik, ki vsebuje datoteko pravkar nameščenega tipa. Kliknite nanjo in program, ki je potreben za njeno urejanje bi se moral pognati.

Nazaj | Domov | Naprej
Ustvarjanje novih datotek na namizju | Gor | Uporaba smetnjaka