Pogovorno okno Preferences

Priročnik za KEdit
Nazaj |  | Naprej

# Poglavje 4. Pogovorno okno Preferences

Izbira Nastavitve->Preferences prikaže pogovorno okno lastnosti. To se lahko uporabi za spreminjanje celega kupa različnih nastavitev. Dosegljive nastavitve se spreminjajo odvisno od tega, katero kategorijo iz seznama na levi strani pogovornega okna uporabnik izbere. S pomočjo petih gumbov na dnu pogovornega okna lahko uporabnik nadzira ta proces. Vpokliče lahko sistem pomoči (izbira Pomoč), postavi privzete vrednosti ('Privzeto'), sprejme trenutne nastavitve in zapre pogovorno okno z gumbom V redu, pritisne gumb Uporabi, s čimer uveljavi trenutne izbire, ne da bi zaprl pogovorno okno, ali pa s klikom na Prekliči prekliče proces. Kategorije Pisava, Barva, Črkovanje in Razno so podrobneje opisane spodaj.

# 4.1. Pisava

Pogovorno okno nastavitev se odpre z izbrano to, prvo kategorijo. Tukaj lahko uporabnik spremeni štiri nastavitve in vidi učinke vsake spremembe na vzorcu besedila, ki je prikazano v pravokotniku na dnu okna. Nastavitve so:

Nabor znakov:

  To majhno spustno polje se nahaja na desni strani v navpični sredini pogovornega okna. Če ima uporabnik na računalniku na razpolago enega ali več kodnih naborov, se lahko uporabi za izbiro nabora, ki naj se uporabi za besedilo v urejevalniku.

Pisava

  Drsno polje omogoča uporabniku, da izbere ime izmed množice dosegljivih pisav. Izgled izbrane pisave je viden na vzorcu besedila, ki je prikazano v pravokotniku na dnu pogovornega okna.

Slog pisave

  To sredinsko polje se uporablja za izbiro med štirimi osnovnimi slogi: Pravilen, Kurzivno, Polkrepko, in Polkrepko kurzivno. Izgled izbranega sloga je viden na vzorcu besedila, ki je prikazano v pravokotniku na dnu pogovornega okna.

Velikost

  To, najbolj desno drsno/izbirno polje omogoča uporabniku spremembo velikosti pisave. Večja, kot je izbrana številka, večja bo pisava. Vzorec besedila, ki je prikazan v pravokotniku na dnu pogovornega okna bo odseval izbiro velikosti.

Nazaj | Domov | Naprej
Menu Pomoč |  | Barve