Konqueror - datotečni upravljalnik

Priročnik za Konqueror
Nazaj |  | Naprej

# Poglavje 2. Konqueror - datotečni upravljalnik

| V Linux®u so vsi imeniki urejeni v preprosto obrnjeno drevesno strukturo, ki izhaja in se razveji iz enega samega vrhnjega korenskega imenika ("root"). To pomeni, da lahko pridete iz enega v katerikoli drug imenik tako, da greste "navzgor" dokler ne dosežete skupne točke, nato pa "navzdol" v ustrezen podimenik, dokler ne dosežete cilja. Položaj datoteke ali imenika v drevesu se lahko opiše z njegovo "potjo", ki je preprost seznam imenikov, preko katerih bi morali, da bi prišli v ciljni imenik. Na primer: `/home/pam` je podimenik `pam` podimenika `home` vrhnjega nivoja, ki ga predstavlja "/". Upoštevajte, da bo vsaka enota v vašem sistemu, vključno z disketno enoto in CDROM-om vidna v drevesu, ki izhaja iz /. Njihove točne poti so odvisne od tega, kako je nastavljen sistem, vendar pa so običajno podobne `/mnt/floppy` in `/mnt/cdrom`. Poglejte tudi v razdelek Diskete in pogoni CD-ROM.

# 2.1. Navigacija

Konqueror je v osnovi datotečni upravljalnik in kot takšen bo izpisal imena datotek in podimenikov, ki so v imeniku. "Pot" imenika, ki si ga ogledujete, je izpisana v naslovni letvi in tudi v lokacijski vrstici.

Podimeniki so običajno prikazani z ikono, ki izgleda kot majhna mapa, čeprav imajo lahko nekateri posebni imeniki, kot sta `Trash` in `Desktop`, drugačne, samosvoje ikone. Datoteke imajo svoje ikone, ki nakazujejo katerega tipa je določena datoteka - ali pa vsaj Konqueror misli, da je.

Podimenik ali datoteko lahko "izberete" z uporabo puščičnih tipk, s katerimi se premikate med prikazanimi elementi. Izgled izbranega elementa se bo spremenil in v statusni vrstici bo prikazano nekaj informacij o njem.

Da se premikate med imeniki, se preprosto sprehodite navzgor in navzdol po drevesu:

- Da se premaknete v podimenik, kliknite z LGM na njegovo ime ali ikono, oziroma, če ste ga "izbrali" in nato le pritisnite Enter.

- Da greste po imeniškem drevesu navzgor, kliknite v orodni vrstici na gumb Gor ali pa uporabite Alt+Puščico navzgor oziroma možnost Pojdi->Gor v menujski vrstici.

V imenik se lahko pomaknete neposredno, tako da vtipkate njegovo pot v okno lokacijske vrstice ali pa v pogovorno okno, ki ga prikličete z Lokacija->Odpri lokacijo ali pa z CTRL-O. Ne pozabite, da so v Linux®u datotečna in imeniška imena občutljiva na velikost črk, čeprav WWW in URL-ji morda niso.

Ko ste se premaknili v nov imenik, lahko greste nazaj z uporabo gumba Nazaj v orodni vrstici, izbire Pojdi->Nazaj v menujski vrstici ali z uporabo kombinacije tipk kombinacije Alt+Leva puščica.

Ko ste se enkrat premaknili nazaj, se lahko vrnete v zadnji imenik z uporabo gumba Naprej, izbire Pojdi->Naprej ali kombinacije tipk Alt+Desna puščica.

| Pritisk LGM kadar je miškin kazalec nad gumbi Gor, Nazaj ali Naprej v orodni vrstici prikliče menu pred kratkim obiskanih lokacij.

## 2.1.1. Samodejno dopolnjevanje poti

Konqueror lahko prepričate, da vam pomaga pri vnašanju poti v lokacijsko vrstico s tem, da omogočite eno izmed možnosti v menuju Dopolnjevanje. Najprej morate klikniti z desnim gumbom miške ma čistem delu lokacijske vrstice in izbrati Dopolnjevanje. To vam bo omogočilo izbiro med naslednjimi možnostmi:

Nobeden

  Kar vtipkate, to dobite.

Ročno

  Če vtipkate Ctrl+E medtem ko vnašate pot v lokacijsko vrstico, jo bo Konqueror dokončal, če jo lahko. Če na primer imenik vsebuje datoteki `testfile19.txt` in `testfile20.txt` bo vnos `t`, ki mu bo sledil Ctrl+E razširil ime datoteke v lokacijski vrstici na `testfile`, sedaj pa lahko vtipkate `2` Ctrl+E in pojavilo se bo celotno ime `testfile20.txt`.

Popup

  Ko tipkate, se bo pojavil dvižni menu, ki prikazuje možna ujemanja s tem, kar ste dosedaj vtipkali. Ko se pot, ki jo želite pojavi v oknu uporabite Puščico navzdol in Puščico navzgor, da jo izberete in nato pritisnite Enter.

Avtomatsko

  Ko tipkate v oknu lokacijske vrstice bo Konqueror samodejno razširil to kar ste že vtipkali tako, da bo osvetlil enega izmed možnih zaključkov (tudi delnih). če to ni to, kar želite, potem tipkajte dalje ali pa pritisnite Ctrl+E da sprejmete osvetljen del. Ko je ime datoteke ali imenika, ki ga želite vnesti prikazano v celoti, pritisnite Enter.

Polavtomatsko

  To je podobno kot način Avtomatsko, le da se omeji na bolj senzibilne predloge.

## 2.1.2. Stransko polje

če želite boljši vpogled v imeniško strukturo ali preprost dostop do vaših zaznamkov, zgodovine in omrežja, potem možnost Okno->Show Sidebar razedli okno na dva pogleda, kot je prikazano zgoraj.

Levi pogled vsebuje pet dreves, označena z Zaznamki, Zgodovina, Domači imenik , Omrežje in Korenski imenik. Desni pogled prikazuje vsebino izbranega imenika. Za ta posnetek sta bili uporabljeni izbiri Videz->Način pregleda... in Videz->Show details..., da smo dobili bolj na besedilu kot na ikonah zasnovan prikaz.

Kadar Konqueror prikazuje več kot en pogled, bo na desno na dnu majhno polje. Klik z levim gumbom vklaplja/izklaplja skoraj neopazno majhno ikono. Pogledi, ki prikazujejo to ikono so povezani, tako da sprememba imenika v enem pogledu spremeni drug pogled. Na ta način izbira imenika v drevesnem pogledu samodejno prikaže vsebino tega imenika v drugem pogledu.

Za gibanje po elementih v drevesnem pogledu z uporabo miške;

- Kliknite z levim gumbom znak + da prikažete vse podimenike.

- Da zložite poddrevo, kliknite z LGM znak -.

- Ko lahko vidite željeni imenik, kliknite z LGM na njegovo ime ali ikono da ga odprete v drugem oknu.

Ali pa, ko ste enkrat izbrali element v drevesnem pogledu lahko za premikanje uporabite tipkovnico;

- Uporabite puščici Navzgor in Navzdol da se premaknete navzgor ali navzdol po prikazanih imenikih.

- Desna puščica bo razprla imenik za eno stopnjo.

- Leva puščica bo zaprla podiemnik.

- Ko ste enkrat dosegli željeni element, ga bo Enter odprl v drugem pogledu.

Drevo Zaznamki v stranskem polju (Sidebar) vsebuje vaše zaznamke, kot so prikazani v menuju Zaznamki.

Drevo Zgodovina vsebuje URL-je nazadnje obiskanih spletnih strani.

Domač imenik je pravzaprav vaš osebni domač imenik, ki ima pot kot je na primer `/home/pam2` če je vaše uporabniško ime "pam2".

Drevo Korenski imenik ima pot `/`, in je osnovni imenik lokalnih datotek vašega sistema. če razprete imenik "Root", boste našli še en imenik z imenom `root`. Ta pripada sistemskemu administratorju ali superuporabniku/ci in je njegov/njen domač imenik. Našli boste tudi imenik `home`, v katerem bi morali najti vaš lasten "Home" imenik.

Drevo omrežje vsebuje podrobnosti datotek ali spletnih strani, ki jih lahko dosežete preko omrežja (če ste vanj povezani).

## 2.1.3. Iskanje datotek in imenikov

če ne veste ali si ne morete zapomniti, kje je datoteka ali imenik znotraj vašega sistema, potem uporabite gumb Poišči datoteko v orodni vrstici ali pa menujsko izbiro Orodja->Poišči datoteko. To bo vključilo iskalni program KFind v Konquerorjevo okno. Poglejte v razdelek "Finding Your Lost Files" Uporabniškega priročnika KDE za več podrobnosti o KFind.

| Če se ime datoteke ali imenika prične s piko, potem je "skrit(a)" datoteka ali imenik in običajno je(ga) Konqueror ne bo prikazal. Da jih vidite, uporabite izbiro menujske vrstice Videz->Prikaži skrite datoteke.

## 2.1.4. Diskete in pogoni CD-ROM

Vsaka disketa ali pogon CD, ki ga imate v vašem sistemu, se bo običajno pojavila v imeniku `/mnt`, s potjo kot je na primer `/mnt/floppy` ali `/mnt/cdrom`, podrobnosti so odvisne od tega, kako je nstavljen vaš sistem.

Linux zahteva, da disketo ali CD-ROM, ki ste jo vstavili v pogon priklopite (mount), tako da lahko Linux® vidi, kaj je na njej. Prav tako jo morate odklopiti, preden jo odstranite, tako da lahko Linux® opazi, da ni več dosegljiva.

Kako to naredite, je odvisno od nastavitve vašega sistema:

- Lahko da imate program Automount (samodejen priklop), v tem primeru vam ni treba posebej skrbeti za priklop in odklop, čeprav se vam lahko občasno zgodi, da se CD-ROM občasno zažene brez posebnega razloga.

- Na vašem namizju imate morda ikoni Disketna enota in CD-ROM, v tem primeru kliknite na ikoni z LGM, da priklopite disk, kar bi moralo priklicati Konquerorjevo okno, ki prikazuje vsebino diskete ali CD-ROM. Da ga odklopite uporabite desni gumb izberite možnost Odklop. Obiščite razdelek Ustvari nov..., kjer si lahko pogledate, kako ustvariti takšno ikono.

- Lahko pa se tega lotite na tradicionalen način, tako da v terminalsko okno vtipkate:

       mount /mnt/floppy

  da priklopite na primer disketni pogon in

       umount /mnt/floppy

  da ga odklopite. Vtipkajte umount, ne unmount.

  | Namesto, da bi odprli tekstovno konzolo in vtipkali vanjo ukaza mount ali umount, lahko uporabite Konquerorjevo možnost Orodja->Execute Shell Command (Ctrl+E).

Nazaj | Domov | Naprej
Menuji desnega gumba miške |  | Brisanje datotek in imenikov