Namestitvena navodila

Pogosto zastavljana vprašanja o KDE
Nazaj |  | Naprej

# Poglavje 4. Namestitvena navodila

To so splošna navodila za namestitev KDE. Prosim, dopolnite svoje znanje in preberite datoteke `README` in `INSTALL`, ki so na voljo skupaj s paketom. Prosim, da jih skrbno preberete in si, če gre kaj narobe, poskušate pomagati sami. Če rabite dodatno pomoč, razmislite o tem, da bi se pridružili poštnim seznamom KDE (oglejte si navodila, kako se pridružiti poštnim seznamom) ali novičarskim skupinam.

Uporabniki KDE 2.0 si naj prosim preberejo stran o KDE 2.0, kjer se nahaja nekaj KDE 2.0 specifičnih informacij.

4.1. Za vse "tudi jaz bi" spreobrnjence
4.2. Dosegljivi paketni formati
4.3. Zahteve
4.4. Opis osnovnih paketov
4.5. Navodila za namestitev paketov različnih formatov
4.6. Postopki po namestitvi
4.7. Micro-HOWTO: Prevajanje KDE 1.1.1 na SGI™ IRIX® 6.x
4.8. Moram, preden namestim novo različico, odstraniti staro xyz?
4.9. Kako poženem KDE?
4.10. Vedno, ko poženem KDE, se pritoži nad "shadow passwords". Zakaj?
4.11. Je mogoče namestiti KDE v uporabniški imenik?
4.12. startkde strmoglavi s sporočilom can not connect to X server (ne morem se povezati s strežnikom X). Kaj je narobe?
4.13. Pri nameščanju debianovih paketov z dpkg se izpiše giflib2 is missing (giflib2 manjka)
4.14. KDE na AIX™?
4.15. Pri nameščanju Red Hat® paketov se pojavi izpis libncurses.so.3.0 is needed (zahtevan je libncurses.so.3.0)
4.16. KDE na prenosnem računalniku?
4.17. Privzet imenik po namestitvi mi ni všeč. Kako ga premaknem, ne da bi kaj pokvaril?
4.18. Kam je izginil configure v trenutnem posnetku kode?
4.19. Kako odpakiram ("odzipam") pakete s podaljškom bz2?
4.20. Katere datoteke z mojega namestitvenega imenika KDE lahko zbrišem? Lahko varno odstranim vse datoteke `*.h`, `*.c` in `*.o` ?
4.21. Bom izgubil svoje trenutne nastavitve, če nadgradim KDE?
4.22. Prevajanje kde izpiše napako bin/sh: msgfmt: command not found!
4.23. Kako lahko odstranim programe KDE, ki sem jih prevedel iz izvorne kode?
4.24. Kako je s podporo GIF?

4.1. Za vse "tudi jaz bi" spreobrnjence

Torej ste slišali govorice. Ali pa morda videli kakšen posnetek zaslona. In umirate od želje, da bi imeli KDE. Vendar pa ne veste ničesar o tem "alternativnem operacijskem sistemu". Ne skrbite! Treba bo le malo (no morda ne tako malo) branja in to je vse!

KDE ne deluje pod Windows® 95/98/NT ali OS/2 (še ne). Da lahko poganjate KDE rabite sistem UNIX®. Za več podrobnosti si oglejte V: 2.3..

Denimo, da ste se odločili namestiti Linux®. Lahko ga naložite z interneta ali pa kupite zbirko CD-ROM, ki vsebujejo vašo izbrano distribucijo. Naslednji viri vam bodo pri tem morda pomagali:

- Control-Escape: Alternative Software, Linux® Help

- Linux® Documentation Project

- Linux® Frequently Asked Questions with Answers

- The Linux® Home Page at Linux® Online

- Usenet novičarske skupine kot so comp.os.linux.*

Da lahko poganjate KDE na Linux®u morate vzpostaviti delujoče X Window System™ (X Windows). X Window System™ je de facto GUI na sistemih UNIX®. Morda si boste želeli ogledati naslednje vire:

- X.org

- XFree86(TM): Home Page

- Novičarske skupine usenet kot sta na primer comp.os.linux.x in comp.windows.x.*.

Končno ste pripravljeni za pričetek namestitve KDE. Prosim, pričnite brati v naslednjem razdelku. Kako pridobite KDE si, prosim, preberite v V: 3.1.. Na koncu, ne pa nazadnje, če naletite na težave pri nameščanje KDE, prosim, ne oklevajte in uporabite poštne sezname KDE in novičarske skupine. Vendar pa se zavedajte: nobeno vprašanje ni preneumno, da bi ga zastavili, nekatera pa so, da bi jih odgovorili - posebej še, če so že bila odgovorjena v tem FAQ.

Veliko sreče in lepo se zabavajte!

4.2. Dosegljivi paketni formati

Ekipa KDE ponuja šest različnih vrst paketov: RPM (binarne in izvorno kodo), izvorno kodo in binarne `.tgz` (`.tar.gz`) datoteke ter izvorne in binarne datoteke Debian. Najprej so običajno objavljeni paketi `.tgz` z izvorno kodo, vendar pa se ostali formati pojavijo kmalu. Od nedavnega so na voljo tudi datoteke `.tar.bz2` z izvorno in binarno kodo. Za informacije o odpakiranju datotek s končnico `.bz2` poglejte v V: 4.19.. Poleg tega so se pojavili paketi `pkg` za Solaris™ 2.6 in 7.

Namestitveni proces je odvisen od formata paketa, ki ga izberete. Po namestitvi sledijo ponamestitveni postopki, ki veljajo za vse pakete. Vedite, da je v primeru, da ste neizkušen uporabnik UNIX® in imate sistem osnovan na RPM najbolje, da izberete binarne pakete RPM, ki jih ponuja vaš distributer. Binarne pakete RPM bodo preko svojih strežnikov FTP ponudili vsaj Caldera, Delix in S.u.S.E.

Če potrebujete posebne nastavitvene možnosti (ker imate npr. shadow passwords in želite uporabljati ohranjevalnike zaslona), je najbolje, da uporabite pakete izvorne kode in sami prevedete KDE.

| Bill Mote je objavil domačo stran z naslovom "Namestitev KDE 1.1 preko RPM". Oglejte si jo tu.

4.3. Zahteve

Za KDE 2.0 rabite knjižnico Qt™ različice 2.2 ali višje, medtem ko rabite za KDE 1.1, KDE 1.1.1, in KDE 1.1.2 različico 1.42 ali višjo. KDE 1.0 zahteva Qt™ 1.33 ali višjo. Poskrbite prosim, da naložite pravilno različico Qt™.

| KDE 1.x ne bo deloval s Qt™ 2.0 ali višjimi.

Prav tako boste rabili header datoteke, če želite sami prevesti KDE. Na voljo so zastonj na http://www.trolltech.com/download. Poleg tega so tu še opcijske knjižnice, ki bodo morda izboljšale KDE, če jih namestite na vaš sistem. Zgled bi lahko bila libssl, ki omogoča Konquerorju da varno brska po spletnih straneh.

4.4. Opis osnovnih paketov

Osnovna distribucija je trenutno sestavljena iz enajstih paketov. Nekateri so nujno potrebni, druge pa lahko namestite po želji. Vsak paket je dosegljiv v vseh prej omenjenih paketnih formatih.

kdesupport

  Priporočen

  Ta paket vsebuje podporne knjižnice, ki niso bile napisane kot del projekta KDE vendar pa so vseeno potrebne. Če knjižnice iz tega pakete že imate (libgif, libjpegm libmime, libuu, libgdbm) in so ustrezne različice, potem vam tega paketa ni potrebno namestiti. Če ste v dvomih, ga namestite. Upoštevajte, da je za debianove pakete ta paket nujen.

kdelibs

  Zahtevan

  Ta paket vsebuje deljene knjižnice, ki jih rabijo vsi programi KDE.

kdebase

  Zahtevan

  Ta paket vsebuje osnovne programe, ki sestavljajo jedro namiznega okolja K (KDE), kot so okenski upravljalnik, terminalski emulator, nadzorno središče, datotečni upravljalnik in pult.

kdegames

  Opcijski

  Različne igre kot so mahjongg, snake, asteroids, in tetris.

kdegraphics

  Opcijski

  Razni, z grafiko povezani programi, kot so pregledovalnik PostScript® in DVI ter risarski program.

kdeutils

  Opcijski

  Različna namizna okolja, kot so kalkulator, urejevalnik in druge prijetne stvari.

kdemultimedia

  Opcijski

  Večpredstavni programi, kot sta predvajalnik CD in mixer.

kdenetwork

  Opcijski

  Omrežni programi. Trenutno vsebuje majhen e-poštni program, bralnik novic in več z omrežjem povezanih programov.

kdeadmin

  Opcijski

  Programi za upravljanje sistema.

kdetoys

  Opcijski

  Igrače!

Korganizer

  Opcijski

  Vaše namizje bi bilo brez organizatorja nepopolno, kajne?

kdesupport mora biti (če je potreben) nameščen pred vsem drugim. Naslednji (ali prvi) paket mora biti kdelibs. Ostale pakete lahko namestite v poljubnem vrstnem redu.

4.5. Navodila za namestitev paketov različnih formatov

| Prosim, ne pozabite prebrati datotek `README` in `INSTALL`, če sta na voljo.

Namestitev debianovih paketov

  Debianovi paketi nameščajo programe skladno s prihajajočim FHS (File Hierarchy Standard).

  1. postanite superuporabnik

  2. poženite dpkg `-i `packagename.deb`` za vsak paket, ki ga želite namestiti.

Namestitev paketov RPM

  Da namestite binarne RPM

  1. postanite superuporabnik

  2. izvedite rpm `-ivh `packagename.rpm``

  Da ustvarite in namestite binarni RPM iz SRPM

  1. postanite superuporabnik

  2. poženite rpm `-ivh `packagename.src.rpm``

  3. cd /usr/src/redhat/SPECS

  4. rpm `-bb `packagename.spec``

  5. cd ../RPMS/`i386` (oziroma katerokoli arhitekturo pač uporabljate)

  6. rpm `-ivh `packagename.i386.rpm``

Namestitev datoteke `.tar.gz` z izvorno kodo

  Paket izvorne kode `.tgz` namešča privzeto v imenik `/usr/local/kde`. Nastavitev lahko povozite z uporabo možnosti `--prefix` skripta `configure`.

  1. odpakirajte paket s tar `xvzf `packagename.tar.gz``

  2. postavite se v imenik s paketom: cd `packagename`

  3. nastavite (prilagodite) paket: ./configure

     | Nekateri paketi (naj omenim kdebase) imajo posebne nastavitvene možnosti, ki so morda uporabne na vašem sistemu. Vtipkajte ./configure `--help` da vidite vse dosegljive možnosti.

  4. zgradite paket: make

  5. namestite paket: su `-c "make install"` (če še niste prijavljeni kot root). Če ste, potem vtipkajte make `install`.

Namestitev binarnih datotek `.tar.gz`

  Binarni paket .tar.gz namešča v imenik `/opt/kde`.

  1. postanite superuporabnik (root)

  2. cd /

  3. tar `xvzf `packagename.tar.gz``

4.6. Postopki po namestitvi

Najprej se prepričajte, da ste dodali KDE binarni namestitveni imenik (npr. `/opt/kde/bin`) v vašo spremenljivko `PATH` in imenik KDE, v katerem so nameščene knjižnice, v vaš `LD_LIBRARY_PATH` (potrebno le na sistemih, ki ne podpirajo rpath; v Linux® ELF, bi moralo delati brez tega). Ta spremenljivka okolja se na različnih sistemih lahko imenuje različno, lahko je npr. imenovana `SHLIB_PATH` (na IRIX®). Potem postavite spremenljivko `KDEDIR` na koren vašega drevesa KDE, npr. `/opt/kde`.

| Zavedajte se, da je precej nespametno nastaviti `LD_LIBRARY_PATH` na slepo. V večini primerov je nepotrebno in lahko naredi več slabega kot dobrega. O tej temi izveste več na spletni strani, ki jo je spisal Dave Barr in razlaga nevarnosti `LD_LIBRARY_PATH`, najdete pa jo lahko na http://www.cis.ohio-state.edu/~barr/ldpath.html.

Čeprav lahko večino programov KDE uporabljate tako, da jih preprosto prikličete, lahko v celoti pridobite napredne zmožnosti KDE, če uporabljate okenski upravljalnik KDE in njegove pomočnike.

Da vsem vse skupaj olajšamo, smo poskrbeli za preprosti skript, imenovan `startkde`, ki je nameščen v `$`KDEDIR`/bin` in je torej v vaši sistemsko dosegljivi poti (path).

Uredite datoteko `.xinitrc` v vašem domačem imeniku (najprej naredite varnostno kopijo!), odstranite vse, kar izgleda kot klicanje okenskega upravljalnika in vrinite namesto tega startkde. Ponovno poženite X Window System™. Če uporabljate kdm/xdm, boste morali urediti datoteko `.xsession` namesto `.xinitrc`. Če v vašem imeniku ni datoteke `.xinitrc` ali pa `.xsession`, preprosto ustvarite novo, ki vsebuje le eno samo vrstico startkde.

| Nekateri sistemi (omeniti velja Red Hat® Linux®) uporabljajo namesto tega `.Xclients` .

To bi vam moralo predstaviti novo, sijoče namizje KDE. Sedaj lahko pričnete raziskovati čudovit svet KDE. Če najprej želite prebrati nekaj dokumentacije, vam toplo priporočamo Hitri vodič po KDE. Še več, vsak program ima sprotno pomoč, ki je dosegljiva preko menuja pomoči.

4.7. Micro-HOWTO: Prevajanje KDE 1.1.1 na SGI™ IRIX® 6.x

Chris Berry je objavil na comp.windows.x.kde naslednji osveženi micro-HOWTO.

To je (namerna) modifikacija originalnega Micro-HOWTO, ki ga je objavil Chris Sterritt. Veljaven je za KDE-1.1.1 na IRIX® 6.5. Na drugih platformah ga nisem preveril. Nekaj elementov ni povsem ustreznih: dobim mnogo, mnogo opozoril o definicijah Qt™ ki so ?preempted?, o libkdecore itd. (toliko definicij je bilo, da bi lahko napisal slovar), i18n stvari ne delujejo (v 1.0 pa so) in kikbd ne dela v Konsole (drugače dela v redu). Vse komentarje ali vprašanja lahko naslovite na `<berry@ieeecs.concordia.ca>`. Prav tako bom obdržal kopijo tega HOWTO na moji osebni spletni strani: http://alcor.concordia.ca/~c_berry/.

Prav tako sem naložil binarne datoteke kde-1.1.1 in egcs-1.1.2 na ftp://ftp.cmc.ec.gc.ca/pub/hbc/sgi/. KDE je bil preveden z deljenimi knjižnicami, tako da vam ni treba imeti libstdc++.so.2.9.0 Priporočil bi tudi nalaganje binarnih datotek egcs. Naložite in preberite prosim tudi datoteko README v imeniku, saj vsebuje pomembne informacije o namestitvi.

Na koncu naj poudarim, da ne jaz ne Environment Canada ne sprejmemo odgovornosti o vrednosti teh navodil. Zame so delovala. Če vam delajo, je to dobro, če ne, vam ne morem pomagati ne jaz ne kdo drug pri EC. Zavedajte se, da mnoge stvari ne delujejo tako, kot bi morale. Če uspete rešiti te probleme, obvestite o tem še druge. Sam ne bom mogel preveriti nobenih popravkov po 20. avgustu 1999, saj se bom vrnil v šolo (in uporabljal SunOS).

Uživajte!

Prevajanje KDE 1.1.1 na SGI™ IRIX® 6.x

1. Namestite Qt™ 1.42 ali novejši

2. KDE nameščam kot uporabnik (ne kot root), tako da imam spremenljivko `KDEDIR`, ki je postavljena na nekaj drugega kot /usr/local/ ali karkoli drugega pač je privzeto. Tako da bom to spodaj omenil, vam pa pa morda ne bo treba. Poleg tega ima SGI™ jpeg in png knjižnici, vendar pa sta zastareli in tudi drugače napačni. Tako boste morali slediti libpng in libz izvorni kodi (jpeg je v kdesupport); našel sem ju kot source RPM na enem izmed Red Hat® FTP zrcal

3. Priskrbite si egcs 1.1.1 ali novejši in prevedite z `-fsquangle` podporo. To je zato, ker SGI™jev zbirnik ne zna ravnati z velikimi objektnimi imeni, ki jih proizvede običajen g++ in gas evidentno še ne dela za SGI™. Prav tako boste morali zgraditi gccjeve knjižnice z uporabo te binarne datoteke. Poskrbite, da je v vaši spremenljivki `PATH` le ta prevajalnik (če se drugje namestili še kakšen gcc). Ko vtipkam g++ `-v` dobim:

        gcc version egcs-2.91.60 19981201 (egcs-1.1.1 release)

4. Izvedite setenv `LDFLAGS " "` saj skripti configure vztrajajo na g++ `-s` pri prevajanju poskusnega programa, kar na SGI™ vedno strmoglavi.

5. Odpakirajte "kdesupport" in vstopite v imenik. Poženite configure z `--prefix` če morate:

        ./configure --prefix=$KDEDIR --x-includes=/usr/include/X11 \
        --x-libraries=/usr/lib32 --with-qt-includes=/opt/kde-1.1.1 \
        --with-qt-libs=/opt/kde-1.1.1 --enable-shared

   Spremenite to, da ustreza vašemu realnemu sistemu. V mojem primeru imam Qt™ v istem imeniku kot KDE, tako da sem moral eksplicitno poimenovati imenika includes in libs. Včasih configure še vedno ne bo videl vključnega (includes) imenika Qt™. Preglejte vašo datoteko `.login` da to popravite (saj ste nastavili vaš `.login` kot so zahtevala navodila v namestitvi Qt™?

6. Poženite skript (ki ga vključujem spodaj):

        find . -name Makefile -exec ../FixMakesSq {} \;

   To popravi vse vrstice prevajanja, tako da so vse "podvojene" knjižnice (jpeg in png) nameščene s polnimi potmi in ne bodo povezane z SGI™jevimi.

   | V originalnem HOWTO je bil `-fsquangle` dodan vsaki datoteki makefile. To je povzročilo napake pri prevajanju. Ugotovil sem, da je bilo resnično potrebno le v eni datoteki. To bom omenil spodaj.

   Tukaj je skript FixMakesSq:

          1 #!/bin/perl -ni.bak
          2
          3 if ((/-lpng/) || (/-ljpeg/))
          4 {
          5     if (/^(.*)-lpng(.*)$/)
          6     {
          7         $b4 = $1;
          8         $af = $2;
          9         print "$b4 /path/to/KDE/libs/libpng.a $af\n";
         10     }
         11     if (/^(.*)-ljpeg(.*)$/)
         12     {
         13         $b4 = $1;
         14         $af = $2;
         15         print "$b4 /path/to/KDE/libs/libjpeg.a $af\n";
         16     }
         17 }
         18
         19 #NOTE!! Uncomment this section if you want to add
         20 #-D_LANGUAGE_C_PLUS_PLUS to all
         21 #makefiles.  I personally have not tried this, but it should not break
         22 #anything.
         23 # Alternately, add the flag in the places noted below.
         24
         25 #elsif (/cxxflags\s*=(.*)$/i)
         26 #{
         27 #    print "CXXFLAGS =  -D_LANGUAGE_C_PLUS_PLUS $1\n";
         28 #}
         29 else
         30 {
         31     print;
         32 }

   Naredite:

        gmake
        gmake install

7. Pojdite v imenik z izvorno kodo `libz`:

        ./configure --prefix=$KDEDIR
        gmake
        gmake install

8. Pojdite v imenik z izvorno kodo `libpng`:

        ./configure --prefix=$KDEDIR
        gmake
        gmake install

9. Odpakirajte kdelibs in vstopite v imenik. Upoštevajte argument `--enable-new-stuff` pri ./configure (to morda ne bo potrebno, vendar se nič ne pritoži, če ga uporabljate):

        ./configure --prefix=$KDEDIR --x-includes=/usr/include/X11 \
       --x-libraries=/usr/lib32 --with-qt-includes=/opt/kde-1.1.1 \
       --with-qt-libs=/opt/kde-1.1.1 --enable-shared --enable-new-stuff
        find . -name Makefile -exec ../FixMakesSq {} \;

10. Najdite `kprocctrl.cpp` in popravite `Makefile` v tem imeniku. Le če niste odstranili komentarja v razdelku, ki doseže to v skriptu FixMakesSq, dodajte opcijo `-D_LANGUAGE_C_PLUS_PLUS` vrstici CXXFLAGS. To poskrbi, za pravo definicijo za signalne funkcije (ima int arg).

11. Poiščite `addressbook.cc` in popravite `Makefile` v tem imeniku. Dodajte `-fsquangle` v vrstico CXXFLAGS. To omogoča rokovanje z velikim imenom, ki se bo pojavilo.

         gmake
         gmake install

12. Odpakirajte kdebase in vstopite v imenik. Izvedite:

         ./configure --prefix=$KDEDIR  --x-includes=/usr/include/X11 \
        --x-libraries=/usr/lib32 --with-qt-includes=/opt/kde-1.1.1 \
        --with-qt-libs=/opt/kde-1.1.1 --enable-shared
         find . -name Makefile -exec ../FixMakesSq {} \;

13. Popravite `memory_sgi.cpp` (v imeniku `kdebase`). Sam sem le #ifdef vsebino celotne funkcije... ne prevede se na mojem računalniku in tako ali tako nikoli ne odprem tega dela kpanela :-).

14. Popravite `TEShell.C` (v imeniku `kdebase-1.1.1/konsole/src/` ). Je operacija za pridobivanja pty za novo Konsole. Ker ni bila pisana z mislijo na IRIX® jo je treba popraviti z diff, ki je vključen spodaj:

           1 *** TEShell.C   Mon Apr 12 00:12:37 1999
           2 --- /users/dor/aspg/ber/data/kdedown/kdebase-1.1.1/konsole/src/TEShell.C
           3 Wed Jul 14 15:15:35 1999
           4 ***************
           5 *** 169,174 ****
           6 --- 169,177 ----
           7     pid_t pid = waitpid(-1,&status,WNOHANG);
           8     Shell* sh = shells.find(pid);
           9     if (sh) { shells.remove(pid); sh->doneShell(status); }
          10 + #if defined(sgi)
          11 +   signal(SIGCHLD,catchChild);
          12 + #endif
          13   }
          14
          15   void Shell::doneShell(int status)
          16 ***************
          17 *** 234,239 ****
          18 --- 237,252 ----
          19         }
          20       }
          21     }
          22 + #endif
          23 +
          24 + #if defined(sgi) /* Irix */
          25 +
          26 +   needGrantPty = FALSE;
          27 +   char* line;
          28 +   line = _getpty(&ptyfd, O_RDWR|O_NDELAY, 0600, 0);
          29 +   strcpy(ptynam,"/dev/ptc");
          30 +   strcpy(ttynam,line);
          31 +
          32   #endif
          33
          34     if (ptyfd < 0) // Linux, FIXME: Trouble on other systems?

    Nadaljujmo:

         gmake
         gmake install

15. Odpakirajte kdeutils.

         ./configure --prefix=$KDEDIR  --x-includes=/usr/include/X11 \
        --x-libraries=/usr/lib32 --with-qt-includes=/opt/kde-1.1.1 \
        --with-qt-libs=/opt/kde-1.1.1 --enable-shared
         find . -name Makefile -exec ../FixMakesSq {} \;

16. Poiščite `kcalc_core.cpp` in popravite `Makefile` kot ste že `kprocctrl.cpp` zgoraj.

         gmake
         gmake install

17. Odpakirajte kdegames, kdegraphics, in kdetoys in za vsakega vstopite v imenik:

         ./configure --prefix=$KDEDIR  --x-includes=/usr/include/X11 \
        --x-libraries=/usr/lib32 --with-qt-includes=/opt/kde-1.1.1 \
        --with-qt-libs=/opt/kde-1.1.1 --enable-shared
         find . -name Makefile -exec ../FixMakesSq {}
         gmake
         gmake install

18. Ta korak je opcijski za KDE-1.1. Mislim, da ni potreben za KDE-1.1.1. KNotes se mi ni nikoli zrušil. Poiščite imenik `knotes`. Pojdite tja, izvedite make `clean`, nato spremenite CXXFLAGS v `Makefile`. Vrstica z CXXFLAGS ima opcijo `-O2`, spremenite jo v `-g`. Nato izvedite make in make `install`. Razlog za to je, da sem ugotovil, da se je KNotes zrušil nekaj minut po zagonu; ko pa sem ga prevedel z opcijo `-g` (to je s podporo razhroščevanju) namesto `-O2` (optimalizacija) pa je delal čisto lepo. Pa ugotovite to sami :-).

In to je vse. Sedaj vam bi moralo uspeti pognati KDE.

4.8. Moram, preden namestim novo različico, odstraniti staro xyz?

Načeloma ni potrebno. Paketa RPM in DEP bi morala poskrbeti za odvisnosti.

Če sami prevajate izvorno kodo, boste morda morali paziti, da ne prevedete različnih različic KDE paketov. Če torej nameščate novo različico, prosim najprej zgradite in namestite kdesupport, nato kdelibs nato pa kdebase.

Izogibati pa se morate eni stvari: nameščanju dveh ali več različic KDE vzporedno. To se lahko zgodi, če določite drugačen ciljni imenik za eno izmed različic. Rezultat je lahko nepredvidljiv. Isto velja v primeru, da imate hkrati nameščeni različni različici Qt™. To se lahko zgodi hitro, če že imate starejšo različico Qt™, ki je bila nameščena z distribucijo Linux®.

4.9. Kako poženem KDE?

Najbolj udoben načina zagona KDE predstavlja uporaba skripta `startkde`. Na konec vaše datoteke `.xsession` (ali pa `.xinitrc` oziroma `.Xclients` če ne uporabljate kdm ali xdm) dodajte startkde. Odstranite vrstice, ki poženejo vaš prejšnji okenski upravljalnik. Če v vašem imeniku nimate datoteke `.xsession`, `.xinitrc` ali `.Xclients`, preprosto ustvarite novo, ki vsebuje le eno samo vrstico: startkde.

4.10. Vedno, ko poženem KDE, se pritoži nad "shadow passwords". Zakaj?

Če vaš sistem uporablja shadow passwords, lahko ohranjevalnik zaslona teče le, če je nastavljen suid bit. To da ohranjevalniku zaslona korenske privilegije, ki so potrebni za dostop do shadow passwords.

| Ohranjevalnik zaslona bo morda nastavljen za zavarovanje računalnika, dokler ne bo vnešeno geslo.

Nastavljanje suid bita za ohranjevalnike zaslona

1. postanite root

2. chown root $`KDEDIR`/bin/*.kss

3. chmod u+s $`KDEDIR`/bin/*.kss

Alternativno lahko, če prevedete KDE iz izvorne kode, uporabite ./configure `--with-shadow` da nastavite kdebase. Tedaj je suid bit samodejno nastavljen med make install.

4.11. Je mogoče namestiti KDE v uporabniški imenik?

Da, KDE lahko namestite v katerikoli imenik želite. To, kar morate storiti, je odvisno od vrste paketa, ki ga želite namestiti:

Paketi izvorne kode

1. Nastavite (prilagodite) in namestite paket z uporabo configure `--prefix=`/users/myhome/kde``; make; make install, s čimer boste nameščali v `/users/myhome/kde`.

2. V vaše init datoteke dodajte spodnje vrstice. Upoštevajte, da vam ni potrebno nastaviti `LD_LIBRARY_PATH`, bolje je ta korak izpustiti.

   Za csh ali tcsh:

          1 setenv KDEDIR /users/myhome/kde
          2
          3 if ( $?LD_LIBRARY_PATH ) then
          4    setenv LD_LIBRARY_PATH $KDEDIR/lib:$LD_LIBRARY_PATH
          5 else
          6    setenv LD_LIBRARY_PATH $KDEDIR/lib
          7 endif
          8
          9 if ( ! $?LIBRARY_PATH ) then
         10    setenv LIBRARY_PATH $LD_LIBRARY_PATH
         11 endif

   Za bash:

          1 KDEDIR=/users/myhome/kde
          2 PATH=$KDEDIR/bin:$PATH
          3 LD_LIBRARY_PATH=$KDEDIR/lib:$LD_LIBRARY_PATH
          4 LIBRARY_PATH=$LD_LIBRARY_PATH
          5 export KDEDIR PATH LD_LIBRARY_PATH LIBRARY_PATH

RPM paketi

1. rpm vam omogoča uporabo možnosti `--prefix` s katero izberete imenik, v katerega želite nameščati. Če na primer izvedete rpm `-i --prefix=`/users/myhome/kde package.rpm``, bo paket nameščen v `/users/myhome/kde`.

| Čeprav bo KDE deloval z uporabniškega imenika, so z nekaterimi programi, ki zahtevajo suid root težave. Sem spadajo npr. programi v paketu kdeadmin. Ker pa niso namenjeni za uporabo, kadar ste prijavljeni kot običajni uporabnik (user), vam glede tega ni treba skrbeti. Na sistemih, ki uporabljajo shadow password, morajo biti ohranjevalniki zaslona suid root, da omogočijo dostop do gesla za odklenitev zaslona, tako da ta možnost ne bo delovala.

4.12. startkde strmoglavi s sporočilom can not connect to X server (ne morem se povezati s strežnikom X). Kaj je narobe?

Verjetno ste poskušali pognati strežnik X z ukazom startkde. Strežnik X se požene z startx. startkde je skript, ki naj bi se pognal iz `.xinitrc`, `.xsession` ali `.Xclients`, da aktivira okenski upravljalnik in zahtevane strežniške deamone za KDE. Poglejte še v V: 4.9..

4.13. Pri nameščanju debianovih paketov z dpkg se izpiše giflib2 is missing (giflib2 manjka)

Včasih se pri nameščanju debianovih paketov KDE dpkg pritoži nad težavami z odvisnostjo datotek: giflib2 is missing. Ker giflib2 ni potreben, je rešitev preprosta: dpkg `-i --ignore-depends=giflib2 `package.deb``

4.14. KDE na AIX™?

Če imate težave z izgradnjo KDE na AIX™ preverite stran Stefana Westerfelda Running KDE on Aix, kjer najdete pomoč za izgradnjo KDE na tej izjemni različici UNIX®.

4.15. Pri nameščanju Red Hat® paketov se pojavi izpis libncurses.so.3.0 is needed (zahtevan je libncurses.so.3.0)

Če zanje ni rpm-a na vašem Red Hat® CD-ROM, preiščite Red Hat® FTP stran in njena zrcala, da ga naložite. Ne pozabite, da libncurses-3 in -4 sobivata in ni potrebe po zamenjavi ene z drugo, tako bo npr. zadoščal rpm -i.

Lahko pa (kot root) poizkusite naslednje:

1. cd /usr/lib

2. ln `-s libncurses.so.4 libncurses.so.3`

3. ldconfig

Ker sta libncurses-3 in -4 100% usklajena (kompatibilna) na binarnem kot tudi nivoju izvorne kode, je namestitev obeh potrata prostora.

4.16. KDE na prenosnem računalniku?

Če lahko v delovanje prepričate X Window System™, potem ne bi smeli imeti težav z delovanjem KDE. Naslednje povezave vam bodo morda pomagale:

- http://www.cs.utexas.edu/users/kharker/linux-laptop/

- http://www.yy.cs.keio.ac.jp/~sanpei/how2800x600.html

Če imate prenosnik z eksotično ločljivostjo, kot je na primer 1024x600, lahko poizkusite urediti datoteko `XF86Config` (v `/etc/X11` če uporabljate Red Hat®). Če imate izkušnje s to datoteko, potem veste, da je v njej več različnih vrstic za opis načina prikaza ("Modeline"). Dodati morate le še eno za vašo ločljivost. Na žalost pa je format teh vrstic precej ezoteričen; kar pomeni, da morate prebrati precej stvari. Eden izmed virov podatkov bi lahko bil XFree86 Video Timings HOWTO.

4.17. Privzet imenik po namestitvi mi ni všeč. Kako ga premaknem, ne da bi kaj pokvaril?

Če predvidevamo, da je privzet `/opt/kde` in ga želite premakniti v `/usr/local/kde`, potem morate narediti naslednje:

1. prijavite se kot superuporabnik (če še niste)

2. mv /opt/kde /usr/local/kde

3. ln -s /usr/local/kde /opt/kde

To bo premaknilo vse vaše KDE datoteke v `/usr/local/kde`, vendar pa je vse še vedno dosegljivo z `/opt/kde`.

4.18. Kam je izginil configure v trenutnem posnetku kode?

Morda je bilo to že popravljeno, vendar pa je v primeru, da še ni rešitev naslednja: make `-f admin/Makefile.common cvs`

4.19. Kako odpakiram ("odzipam") pakete s podaljškom bz2?

Najprej rabite paket bzip2. Če ga še nimate, ga naložite z vaše najljubše FTP strani. Da si ogledate vsebino vtipkajte bzip2 -cd `files.tar.bz2` | tar tvf -. Da datoteke izvlečete pa bzip2 -cd `files.tar.bz2` | tar xvf -. Seveda pa lahko uporabite tudi kaj takšnega: tar --use-compress-program bzip2 -xvf `files.tar.bz2` če to vaš tar podpira. Za nadaljnje informacije uporabite prosim man tar in man bzip2, morda pa boste želeli prebrati tudi Bzip2 mini-HOWTO. Mimogrede, domača stran bzip2 je http://sources.redhat.com/bzip2/index.html.

4.20. Katere datoteke z mojega namestitvenega imenika KDE lahko zbrišem? Lahko varno odstranim vse datoteke `*.h`, `*.c` in `*.o` ?

Ni potrebe, da bi obdržali datoteke `.c` in `.o`, vendar pa boste morda želeli obdržati datoteke `.h`, saj jih rabite, če boste kdaj želeli prevesti vaše lastne KDE programe. Če pa želite izvorni kodi programov dodajati popravke, ki se pojavijo (namesto, da bi znova nalagali vse skupaj), potem morajo ostati.

4.21. Bom izgubil svoje trenutne nastavitve, če nadgradim KDE?

Poročila o rezultatih premika iz KDE 1.x v KDE 2.0 so mešana. Namestitve so shranjene v podimeniku `.kde` znotraj vašega domačega imenika. Prišlo je do mnogih sprememb nastavitev tako globalno kot znotraj posameznih programov. Najboljše rezultate boste dosegli, če prepišete star imenik `.kde` na lokacijo za rezervne kopije, namestite KDE 2.0 in prepišete nazaj vse potrebne nastavitve za pošto in novice. Večina drugih nastavitev se je spremenila toliko, da jih je najbolje prilagoditi neposredno znotraj KDE 2.0. Naj povemo, da obstajajo tudi poročila o neposrednih nadgradnjah, brez odstranitve starega imenika `.kde`, ki so uspele. Vaše izkušnje lahko od tega odstopajo.

4.22. Prevajanje kde izpiše napako bin/sh: msgfmt: command not found!

Rabite program GNU msgfmt, ki je del paketa GNU i18n gettext. Nahajati bi se moral na vsakem spodobnem zrcalnem strežniku GNU.

4.23. Kako lahko odstranim programe KDE, ki sem jih prevedel iz izvorne kode?

Programe lahko odstranite z ukazom make uninstall, ki ga vnesete v imeniku, kjer ste izvedli make install. Če ste ta imenik že likvidirali, potem je na voljo še ena, a slaba pot: pojdite v imenik `$`KDEDIR`/bin` in pričnite brisati datoteke eno za drugo.

4.24. Kako je s podporo GIF?

To ima opraviti s Unisysovim patentom LZW Podpora za GIF je od Qt™ različice 1.44 dalje privzeto onemogočena. Uporabite starejše Qt™ (če še vedno uporabljate KDE 1.x), ali pa jih ponovno prevedite z vključeno podporo za GIF z uporabo ./configure `-gif`.

Nazaj | Domov | Naprej
Kako dobiti KDE |  | Pult