Premikanje in prepisovanje

Priročnik za Konqueror
Nazaj | Poglavje 2. Konqueror - datotečni upravljalnik | Naprej

# 2.3. Premikanje in prepisovanje

Da prepišete datoteko ali podimenik v drug imenik lahko:

- Postavite kazalec miške nad imenom ali ikono in držite DGM, ki bo priklical menu, ki bo vseboval izbiro Prepiši. Izberite jo.

  Če je element "izbran" lahko uporabite gumb Prepiši v orodni vrstici ali pa izbiro v menujski vrstici Uredi->Prepiši ali pa kombinacijo tipk Ctrl+C.

- Premaknite se v imenik, kamor želite prepisati element, nato ga prilepite v nov imenik z uporabo gumba Prilepi v orodni vrstici ali pa izbire Uredi->Prilepi v menujski vrstici oziroma s kombinacijo tipk Ctrl+V, ali pa premikom miškinega kazalca v prazno območje okna in pritiskom DGM, da se prikaže menu, ki vsebuje možnost Prilepi.

Premikanje datoteke ali podimenika med imeniki lahko izvedete na enak način kot prepisovanje, le da izberete možnost Izreži oziroma Ctrl+X namesto Prepiši. Element, na katerem ste uporabili Izreži bo odstranjen iz originalnega imenika, ko boste uporabili Prilepi.

| Morda ne boste mogli prepisati ali premakniti datoteke ali imenika, če nimate potrebnih dovoljenj, za podrobnosti poglejte v razdelek Način super uporabnika (SuperUser Mode).

## 2.3.1. Uporaba povleci in spusti

Konqueror podpira prepisovanje in premikanje datotek in imenikov s pomočjo uporabe "povleci in spusti".

Če ste nastavili Konqueror tako, da prikazuje pogled stransko polje, kot je opisano v prejšnjem razdelku, potem:

1. Poskrbite, da oba pogleda nista povezana (mali polji na dnu vsakega pogleda bi morali biti prazni, kliknite LGM na enem izmed njiju, če nista prazna).

2. Premaknite se po drevesnem pogledu, tako da lahko vidite imenik, v katerega želite prepisovati ali premakniti.

3. Glavni pogled naj prikazuje element, ki ga želite prepisati ali premakniti. Postavite miškin kazalec na ime ali ikono, nato pa ga medtem ko držite LGM "povlecite" v stranskem polju in postavite miškin kazalec nad tarčo (imenik, kamor želite prepisati). Spustite gumb in predstavljeni vam bosta izbiri Prepiši oziroma Premakni.

Konquerorja lahko nastavite tudi tako, da prikazuje več kot en imenik in uporabite povleci in spusti med njimi.

Za ta posnetek smo uporabili izbiro menujske vrstice Okno->Razdeli pogled levo/desno, dosegljivo tudi s kombinacijo tipk Ctrl+Shift+L, za delitev glavnega Konquerorjevega okna na dva pogleda, od keterih vsak prikazuje vsebino drugega imenika.

S to postavitvijo je preprosto uporabiti povleci in spusti med imeniki, vendar pa je potrebno paziti, da "spustimo" element na prazno območje v pogledu imenika, kamor želimo prepisovati - spust na ime druge datoteke ali ikono lahko povzroči težave.

Kadar je okno razdeljeno na dva ali več pogledov, je najbolje zagotoviti, da nista(niso) povezana(i) - majhna polja na dnu (desno) morajo biti prazna.

"Aktiven" pogled, to je tisti, katerega pot je prikazana v lokacijski vrstici in ki se odzove na ukaze menujske vrstice, je nakazan s pomočjo male zelene lučke na dnu v levem kotu. Da pogled aktivirate, kliknite z LGM na prazno področje pogleda ali pa na njegovo statusno vrstico.

Da odstranite aktiven pogled iz Konquerorjevega okna uporabite kombinacijo tipk Ctrl+Shift+R ali pa izbiro menujske vrstice Okno->Odstrani aktivni pogled, lahko pa kliknete z DGM na statusni vrstici in izberete možnost Odstrani aktivni pogled iz menuja, ki se bo pojavil.

| Metodo povleci in spusti lahko uporabite tudi med različnimi izvodi Konquerorja.

Nazaj | Domov | Naprej
Brisanje datotek in imenikov | Gor | Izbira več datotek hkrati