Namizje

Pogosto zastavljana vprašanja o KDE
Nazaj |  | Naprej

# Poglavje 6. Namizje

6.1. Kako dodam program na namizje?
6.2. Kako z namizja priklopim/odklopim napravo?
6.3. Kako lahko uporabim ohranjevalnik zaslona za ozadje?
6.4. Kje se nahajajo ikone?
6.5. Kako lahko kot ne-root spremenim standardne menujske izbire?
6.6. Kako lahko uporabim drsno kolo miške v KDE?
6.7. Kaj pravzaprav sploh je imenik `Templates`?
6.8. Zakaj ne morem usposobiti sistemskega zvoka, za na primer odpiranje oken?
6.9. Kako zaženem program na določeno namizje?
6.10. Poigral sem se s pisavami v Nadzornem središču KDE, vendar pa so te še vedno premajhne. Kaj lahko storim?
6.11. Je možno razširiti menuje namiznih ikon?
6.12. Se lahko znebim ikon Trash/Templates/Autostart?
6.13. Kje moram shraniti datoteke, če želim, da se pojavijo neposredno na namizju?

6.1. Kako dodam program na namizje?

To je preprosta vaja: kliknite z DGM na namizju. V menuju izberite New->Program. Vnesite naslov programa in pojavil se bo na namizju.

Morda boste želeli spremeniti lastnosti nove ikone, zato kliknite z DGM na ime programa in izberite Properties. V pogovornem oknu morate spremeniti vsaj program, ki naj se izvede in ikono. To je vse.

6.2. Kako z namizja priklopim/odklopim napravo?

Potrebna sta dva koraka:

1. Prepričajte se, da lahko priklopite/odklopite napravo. Običajno lahko naprave priklaplja le root. Če KDE ne poganjate kot root (in tega raje ne počnite), morate nastaviti pravice uporabnikov tako, da bodo lahko priklopili napravo v `/etc/fstab`. To pomeni, da morate dodati možnostim datotečnega sistema, ki ga želite priklopiti možnost `user`.

   Da lahko na primer priklopite disketnik, mora vaš `/etc/fstab` vsebovati:

        /dev/fd0   /floppy   msdos   noauto,user,sync 0 0

2. Za datotečni sistem datoteko `.desktop`. Zgled za datoteko `.desktop` za napravo je:

        # KDE Config File
        [KDE Desktop Entry]
        UnmountIcon=3floppy_unmount.xpm
        MountPoint=/floppy
        Icon=3floppy_mount.xpm
        Dev=/dev/fd0
        ReadOnly=0
        FSType=default
        Type=FSDevice
        Comment=Floppy Disc

6.3. Kako lahko uporabim ohranjevalnik zaslona za ozadje?

Za ozadje je možno namesto slike uporabiti ohranjevalnik zaslona. To storite tako, da pokličete katerikoli ohranjevalnik zaslona s parametrom `-inroot`, na primer kswarm.kss `-inroot` &. Večina ohranjevalnikov zaslona bo izgledala najbolje, če boste za barvo ozadja vzeli črno. Vendar pa utegne uporaba ohranjevalnika zaslona za ozadje požreti nekaj časa CPU in X....

6.4. Kje se nahajajo ikone?

Ikone lahko najdete le v `$`KDEDIR`/share/icons` ali `$`HOME`/.kde/share/icons`. Da lahko uporabite ikone, ki se nahajajo na drugih lokacijah, jih morate prepisati v enega izmed zgoraj omenjenih fiksnih lokacij KDE ali pa narediti simbolne povezave.

6.5. Kako lahko kot ne-root spremenim standardne menujske izbire?

Poskusite spremeniti dovoljenja in/ali lastništvo datotek v `$`KDEDIR`/share/applnk`. Alternativno lahko ustanovite zaupno skupino (npr. friends) in poskusite chgrp `-R friends $`KDEDIR`/share/applnk`; chmod `-R g+w $`KDEDIR`/share/applnk` in postavite vse uporabnike, ki jim zaupate, v skupino friends. Upoštevajte, da boste za to še vedno rabili privilegije superuporabnika. Če teh ne morete pridobiti, potem si boste morali urediti vaš osebni menu.

6.6. Kako lahko uporabim drsno kolo miške v KDE?

Podpora za miške s koleščkom je na voljo od Qt™ 2.0 dalje, tako da bo KDE zasnovan na njih samodejno podpiral uporabo drsnega koleščka. Če uporabljate starejši KDE pa, da ga boste lahko uporabljali z KFM, KEdit in ne-KDE programi kot je na primer Emacs, poskusite pridobiti IMWheel z http://solaris1.mysolution.com/~jcatki/imwheel/. Morda se vam bodo zdele uporabne tudi informacije v http://www.inria.fr/koala/colas/mouse-wheel-scroll/.

6.7. Kaj pravzaprav sploh je imenik `Templates`?

Imenik `Templates` vsebuje elemente, ki jih lahko preprosto ustvarite vsepovsod (na namizju ali v oknu datotečnega upravljalnika) z izbiro New iz kontekstnega menuja (menu desnega klika) na mestu, kjer želite, da naj bo.

V imenik `Templates` lahko postavite tako datoteke kot podimenike in samodejno se bodo pojavili v podmenuju New. Ko jih izberete iz podmenuja se prepišejo na trenutno lokacijo.

To je tako, kot da bi odprli imenik `Templates` in iz njega prepisali elemente, le da je nekoliko preprostejše. Privzeto naseljujejo imenik `Templates` le datoteke `.desktop`. Te datoteke so tam zato, da vam omogočajo takojšnji pričetek ustvarjanja naprav, programov, URL povezav in novih zvrsti MIME, vendar pa lahko tja postavite kar želite.

6.8. Zakaj ne morem usposobiti sistemskega zvoka, za na primer odpiranje oken?

Sistemski zvoki trenutno na ne-FreeBSD in ne-Linux® sistemih ne delajo. Težavo se skuša odpraviti. Če uporabljate FreeBSD ali Linux®, potem ste našli hrošča, zato ga prosim sporočite.

6.9. Kako zaženem program na določeno namizje?

KDE pre-1.1 in novejši

  KDE pre-1.1 in novejši vsebujejo program po imenu kstart. V datoteki `.kdelnk` (`.desktop` za KDE 2) ga lahko uporabite tako:

       Name=Netscape
       Exec=kstart "netscape" -window ".*Netscape.*" -desktop 2 -maximize
       BinaryPattern=netscape;
       Icon=netscape.xpm
       Path=
       Type=Application
       Terminal=0

  Ali pa poženete le naslednje: kstart `"netscape" -desktop 2 -activate`.

KDE 1.0 in starejši

  Uporabite lupinski skript. Izgledati bi moral približno tako:

       kwmcom desktop2 (ali desktop3, desktop4, kateri pač) netscape

  Prosim, upoštevajte, da ima zgornji zgled nezaželen učinek, da vas pusti na namizju 2, ko se izvaja in tudi ko konča izvajanje.

  | V primeru, da še niste uporabljali lupinskih skriptov - v bistvu so le tekstovne datoteke, na katerih morate uporabiti ukaz chmod`+x`. So Linux® različica DOS batch datotek, vendar pa so seveda boljši.

6.10. Poigral sem se s pisavami v Nadzornem središču KDE, vendar pa so te še vedno premajhne. Kaj lahko storim?

Mnogi uporabniki privzeto uporabljajo pisave ločljivosti 75 dpi. Če imate nameščene pisave 100 dpi, poskrbite, da ima datoteka `XF86Config` te pisave naštete pred pisavami 75 dpi. Korak za korakom bomo opisali, kako to naredite:

1. Odprite `/etc/X11/XF86Config` s pomočjo vašega najljubšega urejevalnika.

2. Pri vrhu je več vrstic obsegajoč seznam pisav: type1, speedo, itd., na dnu pa sta dva vnosa: 75dpi in 100dpi. Zamenjajte njun vrstni red. In ko že počnete ravno to, premaknite še pisave Type 1 na dno seznama (ali pa nekam pod 75 in 100 dpi). To prav tako poskrbi za izboljšanje!

6.11. Je možno razširiti menuje namiznih ikon?

Da. Dodati morate le applnk za zahtevan ukaz v `$`KDEDIR`/share/applnk`, ali pa uporabiti kmenuedit.

6.12. Se lahko znebim ikon Trash/Templates/Autostart?

KDE 1.x

  Da. Preprosto uredite `$`KDEDIR`/bin/startkde` in zamenjajte kfm z kfm -w. Če to ne dela, je tu še ena pot. Dodajte naslednje vrstice v `$`HOME`/.kde/share/config/kfmrc`:

       [Paths]
       Trash=/home/me/Trash/
       Desktop=/home/me/Desktop
       Templates=/home/me/Templates/
       Autostart=/home/me/Autostart/

  To postavi imenike Trash, Templates in Autostart v vaš domač imenik namesto v imenik `$`HOME`/Desktop`. Ponovno boste morali pognati KDE in morda izbrisati ikone z namizja. Prepričajte se, da ste vse, kar imate v imeniku Autostart premaknili v `$`HOME`/Autostart`, preden ga izbrišete z namizja. Sedaj boste imeli lepo, čisto namizje brez izgleda "Moj računalnik".

KDE 2

  Da. Odprite Nadzorno središče KDE in izberite Desktop (pod Look and Feel v levem oknu, nato pa izbiro General. Tu lahko vnesete nove poti za te elemente in KDE jih bo samodejno premaknil na nov naslov.

6.13. Kje moram shraniti datoteke, če želim, da se pojavijo neposredno na namizju?

`$`HOME`/Desktop`. Potem ko ste shranili datoteke, boste morda morali osvežiti namizje.

Nazaj | Domov | Naprej
Pult |  | Okenski upravljalnik