Uvod

Namizno okolje K (K Desktop Environment)
Nazaj |  | Naprej

# Poglavje 2. Uvod

| 640kB bi moralo zadostovati vsakomur
| CEO velikega programskega podjetja, na začetku 80-ih...

Od začetka razvoja UNIX-a je bila vedno prisotna težava: obstajala so stabilna jedra in dobra, močna programska oprema. Na žalost je lahko UNIX uporabljalo le malo ljudi, saj je bil napisan za tiste študente in profesionalce, ki so ga dovolj dolgo študirali. Običajen način prebiranja USENET-a je bil na primer

     find /var/spool/news -name '[0-9]*' -exec cat {} \;|more

Ta problem je bil rešen. Danes je na voljo precej dobrih vmesnikov, kot sta tin in KNode, ki ponujajo preprostost uporabe, intuitiven grafični uporabniški vmesnik (GUI). Na žalost pa GUI-jem manjka standarden ,,občutek in izgled''. Komercialne programske knjižnice kot je Motif so obljubljale rešitev, vendar pa ostajajo predrage in prepočasne.

Nastavitev programov je pogosto težka. Medtem, ko je prevajanje običajno opravljeno z `./configure && make && make `install`` se da le zelo malo programov prilagoditi s pomočjo menujev ali skript. V večini primerov morate sami urejevati tekstovno nastavitveno datoteko. Pogosto se zgodi, da narobe postavljena vejica podre celotno datoteko in vas s tem prisili, da ponovno pričnete namestitveni proces. Kadarkoli želite znova spremeniti vaše nastavitve ali prilagoditi program, se vsa zmeda ponovno pojavi.

Vse to prispeva k dejstvu, da Linux in drugi UNIX-i težko dosežejo širše občinstvo. Hkrati pa mnogo ljudi ni zadovoljnih s svojimi trenutnimi operacijskimi sistemi, večinoma zaradi pomanjkanja stabilnosti in zmogljivosti teh sistemov. Drugi ljudje sovražijo dejstvo, da morajo vsakič, ko izide program brez katerega ne morejo živeti, kupiti nov računalnik, ker program rabi več RAM-a in prostora na disku. Pogosto nova različica ponuja funkcije, ki jih zares rabi le malo ljudi.

KDE je drugačen. Čeprav ne želimo nadomestiti običajne UNIX lupine, delamo na orodju, ki bo olajšalo uporabo UNIX-a. Prav tako želimo privabiti več uporabnikov. Preproste stvari bodo postale lahke in zapletene izvedljive. Prav tako bo ponujen enoten vmesnik namesto ducata trenutno zahtevanih.

# 2.1. Kaj lahko KDE stori za vas

KDE smo zasnovali tako, da bi bi bil dostopen za novince v UNIX-u in za tiste, ki se želijo izogniti zapletenim procesom učenja novih tehnologij in ukazov, ki jih ne najdejo v njihovih starih operacijskih sistemih. Prav tako ponujamo nekaj tudi izkušenim uporabnikom UNIX-a.

V UNIX-u ste novi:

  Sploh ne poskušajte uporabiti česa drugega, saj ste ravno tiste vrste oseba, za katero smo napisali to programsko opremo. Ponujamo vam:

  - Lepo in za uporabo preprosto okensko okolje

  - Močan, za uporabo preprost upravljalnik datotek

  - Preprosto, centralizirano nastavitev

  - Sprotno pomoč, ki vas bo podprla v vsaki situaciji

Z UNIX-om že imate izkušnje.

  Kot izkušen uporabnik UNIX-a boste pozdravili nove zmožnosti, ki jih ponuja KDE:

  - Dober, priročen in hiter okenski upravljalnik

  - Enoten vmesnik za vaše programe. Ne bo vam treba več ugibati, če desni ali levi gumb miške počneta to, kar od njiju pričakujete

  - Terminalski emulator, ki ne zapolni pomnilnika, kadar je hkrati odprtih več oken

  - Modno namizje, zaradi katerega bodo postali vaši prijatelji zavistni

Nazaj | Domov | Naprej
O tem pregledu |  | Ozadje KDE