Razna vprašanja

Pogosto zastavljana vprašanja o KDE
Nazaj |  | Naprej

# Poglavje 13. Razna vprašanja

13.1. Zakaj KDE uporablja Qt™?
13.2. Zakaj KDE ne uporablja gtk, xforms, xlib ali karkoli drugega?
13.3. Vendar pa Qt™ ni prost, ali pa je le?
13.4. Kako v KDE priklopim datotečne sisteme (npr. moj CD-ROM pogon)?
13.5. Ali ima KDE treminalski emulator s prosojnim ozadjem?
13.6. Ali obstaja način, kako pridobiti razne vrste podatkov o vsebini pogonov: nezaseden prostor, velikost imenika, itd.?
13.7. Kako lahko prepričam Backspace, da bo pravilno delal v KDE?
13.8. Kako ustvarim ikone za ne-KDE programe, ki jih lahko dam v menu K? Kam gredo te ikone (ali pa kdelnk)?
13.9. Kaj pa KDE programi, ki nimajo ikon? Kako jih lahko spravim v menu?
13.10. Ali ima KDE grafičnega odjemalca FTP?
13.11. Kako zapustim KDE?
13.12. Obstaja program, ki preverja, ali je nova pošta pri mojem ISP če in le če sem povezan v internet?
13.13. Je resnično treba nadgraditi do zadnje različice?
13.14. Kako prepisujem in prilepljam v KDE?
13.15. Kako spremenim privzet menu Red Hat® v menu K?
13.16. Kaj je CVS?
13.17. Ali KDE podpira dva zaslona?
13.18. Kako lahko preverim, katero različico KDE uporabljam?
13.19. Ali lahko pišem komercialno programsko opremo za KDE?
13.20. Zakaj Nadzorno središče KDE sporoča, da imam različico KDE 2.0pre, čeprav sem naložil najnovejšo?

13.1. Zakaj KDE uporablja Qt™?

Qt™ je zelo dovršena zbirka orodij, ki ponuja vse, kar je potrebno za izgradnjo modernega uporabniškega vmesnika. Napisan je v C++, kar omogoča predmetno usmerjen razvoj, ki zagotavlja učinkovitost in večkratno uporabo izvorne kode v projektu velikosti in dometa KDE. Po našem mnenju v sistemih UNIX® ni boljše zbirke orodij, tako da bi bil poskus izgradnje KDE s čimerkoli kot z najboljšim precejšnja napaka.

13.2. Zakaj KDE ne uporablja gtk, xforms, xlib ali karkoli drugega?

Na voljo je več zbirk orodij. Da lahko ponudi konsistenten uporabniški vmesnik in obdrži rabo virov kot je na primer pomnilnik na kar najnižji stopnji, lahko KDE uporablja le enega izmed njih. Qt™ je bil izbran iz razlogov, ki so omenjeni zgoraj.

13.3. Vendar pa Qt™ ni prost, ali pa je le?

JE! 4. septembra 2000, je bila različica 2.2 knjižnic Qt™ objavljena pod pogoji GPL in tako izpolnjuje vse vidike proste programske opreme.

13.4. Kako v KDE priklopim datotečne sisteme (npr. moj CD-ROM pogon)?

Da priklopite vaš pogon CD-ROM, morate najprej (kot root) dodati `/etc/fstab`:

     /dev/cdrom     /cdrom     iso9660  ro,user,noauto,unhide

Prosim poskrbite, da imate mehko povezavo z `/dev/cdrom` na katerokoli /dev/hd?, kjer pač je vaš pogon CD-ROM (v primeru, da uporabljate ATAPI CD-ROM). Ko uporabite ls -l /dev/cdrom, bi morali videti nekaj takšnega:

     lrwxrwxrwx   1 root     root            8 Jul 28 22:21 /dev/cdrom -> /dev/hdb

To bi dosegli z ln -s /dev/hdb /dev/cdrom (kot root). Nazadnje, ne pa na koncu, poskrbite, da obstaja veljavna priklopna točka, kamor lahko priklopite pogon CD-ROM, na primer:

     % ls -la /cdrom
     total 2
     drwxrwsr-x   2 root     cdrom        1024 Sep 14  1995 ./
     drwxr-xr-x  24 root     root         1024 Dec  1 21:00 ../

Sedaj ga lahko priklopite iz ukazne vrstice tako, da vtipkate mount /cdrom. Ali pa, če želite ustvarite KDE povezavo na pogon CD-ROM in ga namestite na vaše namizje. Klik nanjo bo samodejno priklopil napravo. Dobro, za vprašanje kako ustvariti KDE povezavo na napravo na vaš pogon CD-ROM, se prosim obrnite na Uporabniški priročnik KDE.

Več podatkov o priklapljanju datotečnih sistemov lahko najdete, če poženete man fstab in man mount.

13.5. Ali ima KDE treminalski emulator s prosojnim ozadjem?

Da in ne. Konsole ima zmožnost simuliranja prosojnosti, tako da znotraj okna Konsole izriše ozadje. To pričara iluzijo prosojnosti, vendar pa je ta izgubljena, če postavite konsole nad drugo okno. Če si zaželite celovitejšo prosojnost - Eterm bi moral brez težav delovati v KDE.

13.6. Ali obstaja način, kako pridobiti razne vrste podatkov o vsebini pogonov: nezaseden prostor, velikost imenika, itd.?

Nadzorna plošča KDE vam omogoča pregled vsakega pogona in vam bo dala podatke, ki zadevajo prazen in zaseden prostor itd. Da določite, kako velik je posamezen imenik, uporabite ukaz du. Podrobnosti o njegovi uporabi izveste, če v ukazni vrstici vtipkate man du. Če želite vedeti le, koliko prostora zavzame imenik, vtipkajte du `-h `imenik``).

13.7. Kako lahko prepričam Backspace, da bo pravilno delal v KDE?

Poizkusite pognati xmodmap `-e 'keycode 22 = BackSpace'` in poglejte, če to odpravi težavo (programe morate ponovno pognati, da bo učinek opazen). To bi morali uspeti vnesti v vaše zagonske datoteke X, kot je `.xinitrc`.

Ali pa preprosto nadgradite v XFree86-3.3.3.1-1 in novejše.

| Hrošč, ki zadeva Backspace (številka hrošča: kb704): nekako je popravljen, če vnesete naslednje vrstice v `$`HOME`/.xinitrc`:
     xmodmap -  "keysym Delete = BackSpace"

13.8. Kako ustvarim ikone za ne-KDE programe, ki jih lahko dam v menu K? Kam gredo te ikone (ali pa kdelnk)?

Z vašim najljubšim programom za obdelovanje slik (na primer GIMP) jih ustvarite in jih shranite v `$`KDEDIR`/share/icons(/mini)` ali `$`HOME`/.kde/share/icons(/mini)`. Mimogrede, ekipa KDE razvija KDE urejevalnik ikon. Več informacij najdete na http://w1.1358.telia.com/~u135800018/prog.html#KICONEDIT.

13.9. Kaj pa KDE programi, ki nimajo ikon? Kako jih lahko spravim v menu?

Uporabite kmenuedit.

13.10. Ali ima KDE grafičnega odjemalca FTP?

Da, in v KDE 1.x to ni nihče drug, kot vaš priljubljeni datotečni upravljalnik KFM! Oddaljene datoteke lahko povlečete in spustite v vaše lokalne imenike. Obstaja tudi pripomoček KGet, ki omogoča nadaljevanje in poizvedbo, vendar pa ga morate uporabiti v povezavi s KFM (vanj lahko povlečete in spustite, ne morete pa s KGet brskati po FTP strežnikih).

V KDE 2 uporabite prosim Konquerorja.

13.11. Kako zapustim KDE?

Preprosto kliknite na gumb K in izberite Logout. Poleg tega se bo, če kliknete z desnim gumbom na prazen prostor na namizju pojavil menu, ki vsebuje odjavo kot eno izmed možnosti.

| Ctrl+Alt+Backspace bo pobil strežnik X server, vendar pa njegova uporaba preprečuje upravljanje s sejami (session management).

13.12. Obstaja program, ki preverja, ali je nova pošta pri mojem ISP če in le če sem povezan v internet?

KBiff ali KOrn bosta opravila nalogo. Če niste povezani, bosta le čepela tam (v brezdelju).

13.13. Je resnično treba nadgraditi do zadnje različice?

Pravzaprav ne. Če ste z vašim KDE zadovoljni, potem absolutno ni razloga, da ga zamenjate. Če pa si želite bolj zloščeno okolje, hitrejše delovanje in kup novih zmožnosti, potem bi morali nadgraditi.

13.14. Kako prepisujem in prilepljam v KDE?

Najpreprostejša metoda je uporaba vaše miške:

1. Označite besedilo, ki ga želite prepisati, tako da pritisnete LGM in vlečete preko besedila.

2. Pojdite na območje, kamor želite pisati; odvisno od vaše nastavitve ga boste morda morali klikniti z LGM, da ga fokusirate.

3. Kliknite SGM, da prilepite. Če imate miško z dvema gumboma in emulirate tretji gumb, pritisnite hkrati oba gumba.

13.15. Kako spremenim privzet menu Red Hat® v menu K?

Kliknite na gumb K in izberite System->Appfinder.

13.16. Kaj je CVS?

Concurrent Versions System. Gre za različico nadzornega sistema in je osnovan na RCS (Revision Control System), vendar ponuja več funkcionalnosti. Uporablja se za vzdrževanje izvorne kode med razvojem. Ohranja različice (uporabno, če ste kaj pokvarili in morate povrniti staro, čisto različico) ter omogoča ljudem oddaljeni dostop preko mreže, da lahko poberejo zadnjo različico izvorne kode in celo vnesejo (check in) nove stvari (če imajo dovoljenje). Je prav tako odprta programska oprema (za podporo plačate, če želite), in ker je prost, je pogosta izbira za ljudi, ki pišejo odprte produkte, kot je na primer KDE.

13.17. Ali KDE podpira dva zaslona?

Rabite multi-headed strežnik X (npr. MertroX ali XFree86 4.0 in novejši) in okenski upravljalnik, ki razume multi-headed prikazovalnik (display) (npr. Window Maker).

13.18. Kako lahko preverim, katero različico KDE uporabljam?

Poženite Nadzorno središče KDE. Če na prvem zaslonu ni omenjena različica, potem uporabljate različico 1.0 (in bi že bil čas, da jo nadgradite!).

13.19. Ali lahko pišem komercialno programsko opremo za KDE?

Knjižnice KDE lahko uporabite za pisanje "komercialne in zaprte izvorne kode", kot tudi za "komercialno in odprto programsko opremo". Če pišete programe z odprto kodo, lahko uporabite Qt™ free edition. Če pa pišete zaprto programsko opremo, potem ne smete uporabiti Qt™ free edition; nabaviti morate Qt™ professional edition podjetja Troll Tech.

Če želite o tem izvedeti več, potem prosim kontaktirajte Troll Tech neposredno.

13.20. Zakaj Nadzorno središče KDE sporoča, da imam različico KDE 2.0pre, čeprav sem naložil najnovejšo?

Gre za hrošča in je bil vmes v CVS že odpravljen.

Nazaj | Domov | Naprej
Uporabni namigi |  | Ne nujno s KDE povezana vprašanja, pa vendar pogosto zastavljana :-)