Nastavitev vašega sistema za uporabo KDM

Priročnik za KDM
Nazaj |  | Naprej

# Poglavje 4. Nastavitev vašega sistema za uporabo KDM

To poglavje predpostavlja, da je vaš sistem že nastavljen tako, da omogoča zagon sistema X Winow in da ga morate prenastaviti le toliko, da omogoča grafično prijavo.

# 4.1. Postavitev KDM

Osnovna stvar, ki določa, ali se zagon vašega računalnika konča v konzolnem načinu ali pa grafični prijavi je privzet runlevel. Runlevel je postavljen s programom /sbin/init, pod nadzorom nastavitvene datoteke `/etc/inittab`. Privzeti nivoji (runleveli), ki se uporabljajo na različnih sistemih Unix (in različnih distribucijah Linux-a) variirajo, vendar pa bi morali, če pogledate v `/etc/inittab`, na začetku videti nekaj takega:

     # Default runlevel. The runlevels used by RHS are:
     # 0 - halt (Do NOT set initdefault to this)
     # 1 - Single user mode
     # 2 - Multiuser, without NFS
     # 3 - Full multiuser mode
     # 4 - unused
     # 5 - X11
     # 6 - reboot (Do NOT set initdefault to this)

     id:3:initdefault:

Vse razen zadnje vrstice je komentar. Komentarji kažejo, da se runlevel 5 uporablja za X11 in da je runlevel 3 uporabljen za večuporabniški način brez X11 (konzolni način). Zadnja vrstica določa, da je privzet runlevel na sistemu 3 (konzolni način). Če vaš sistem trenutno uporablja grafično prijavo (na primer z uporabo xdm), bo njegov runlevel ustrezal tistemu, ki je določen za X11.

Runlevel z grafično prijavo (xdm) za nekatere pogostejše distribucije Linuxa:

- 5 za Red Hat 3.x in poznejše ter za Mandrake

- 4 za Slackware

- 3 za S.u.S.E. 4.x in 5.x

Prvi korak pri nastavljanju sistema je, da se prepričate, če se da KDM pognati iz ukazne vrstice. Ko to enkrat deluje, lahko spremenite vašo sistemsko nastavitev tako, da se KDM samodejno zažene vsakič, ko ponovno poženete sistem.

Da preizkusite KDM, morate sistem najprej spraviti na runlevel, ki ne poganja xdm. Da to storite, izvedite ukaz:

     /sbin/init 3

Namesto številke "`3`" določite vašemu sistemu ustrezen runlevel za konzolni način.

Sedaj morate najti vaš nastavitveni imenik xdm; običajno je to `/etc/X11/xdm/` ali pa `/usr/X11R6/lib/X11/xdm/`. Nastavitveni imenik vsebuje datoteko `Xsetup_0`. Zgradite KDM iz izvorne kode in korak `configure` ne uspe najti tega imenika, bo namestil novo različico `Xsetup_0` iz predloge v KDM-ovem drevesu izvorne kode. Vključite lahko vrstico:

     kdmdesktop

Da da se izriše kakšno prijetno ozadje (slike in barve ozadja). (Nisem prepričan, da še vedno dela; vsekakor ni zahtevano). Vaš `KDEDIR` ni `/opt/kde` boste morda morali spremeniti pot do `kdmdesktop`.

Če vaš sitem uporablja Pluggable Authentication Modules (PAM), kar je običajno z zadnjimi Red Hat in Mandrake sistemi, preverite, da vaša PAM konfiguracija dovoljuje prijavo skozi servis imenovan `xdm`. Če ste predhodno uspešno uporabljali xdm, vam naj ne bi bilo treba spreminjati nastavitve PAM, da bi lahko uporabili KDM. `/etc/pam.conf` ali `/etc/pam.d/xdm`. Informacije o nastavljanju PAM presega domet tega priročnika, vendar pa za PAM obstaja obsežna dokumentacija (poskusite pogledati v `/usr/doc/pam*/html`).

Sedaj je čas za preizkus KDM z uporabo naslednjega ukaza:

     kdm -nodaemon

Če se pojavi prijavno okno KDM se se lahko prijavite, pote gre vse kot po maslu. Glavna stvar, ki lahko gre tukaj narobe je, da sprotni povezovalnik (runtime linker) morda ne bo našel deljenih knjižnic Qt in KDE. Če imate binarno distribucijo knjižnic KDE, potem preverite, da je KDM nameščen, kjer knjižnice mislijo, da je nameščen KDE (običajno `/opt/kde/bin`) in poskusite nastaviti nekaj spremenljivk okolja, da kažejo na vaše knjižnice KDE in Qt. Na primer:

     export KDEDIR=/opt/kde
     export QTDIR=/usr/lib/qt2
     export PATH=$KDEDIR/bin:$QTDIR/bin:$PATH
     export LD_LIBRARY_PATH=$KDEDIR/lib:$QTDIR/lib

Če ste še vedno neuspešni, poizkusite zagnati xdm, da se prepričate, da ne trpite za resnejšo nastavitveno težavo X-ov.

Ko ste v stanju, da lahko uspešno zaženete KDM, lahko pričnete nadomeščati xdm z KDM. Ponovno je to odvisno od distribucije.

- Za Redhat uredite `/etc/inittab`, poiščite niz xdm in ga zamenjajte z KDM (vključno z vsemi potmi).

- Za Mandrake: X11 runlevel v `/etc/inittab` pokliče lupinsko skripto `/etc/X11/prefdm`, ki je nastavljena, da izbere iz množice različnih upravljalnikov prikaza (prijave), vključno z KDM. Preverite, da so vse poti za vašo instalacijo pravilne.

- Za S.u.S.E, uredite `/sbin/init.d/xdm` da dodate prvo vrstico:

       . /etc/rc.config
       DISPLAYMANAGER=kdm
       export DISPLAYMANAGER

- Večina ostalih distribucij je različica ene izmed teh.

Če vam ni všeč spreminjanje `inittab`, je alternativa v preimenovanju `xdm` v `xdm.bak` ustvarjanju simbolične povezave `xdm` do KDM.

Na tej stopnji lahko preizkusite KDM z postavitvijo sistema v runlevel, ki bi sedaj moral pognati KDM. Da to naredite, vtipkajte ukaz:

     /sbin/init 5

Namesto številke "`5`" morate določiti vašemu sistemu ustrezen runlevel za zagon X11.

Končni korak je urejanje vnosa `initdefault` v `/etc/inittab` za določitev ustreznega nivoja (runlevela) za X11.

| Preden izvedete to spremembo, se prepričajte, da lahko vaš sistem ponovno zaženete, če se pojavi težava. To lahko storite s pomočjo "rešilne" diskete, ki jo ponuja vaša distribucija ali pa posebej zasnovane "rešilne"diskete, kot je `tomsrtbt`. Ta nasvet lahko ignorirate v vašo škodo.

Ko ponovno zaženete sistem, bi morali zaključiti z grafičnim prijavnim oknom KDM.

Če je ta korak neuspešen, je najverjetneje težava v tem, da se okolje, ki se uporablja ob zagonu, razlikuje od okolja, ki ste ga uporabili ob testiranju v ukazni vrstici. Preverite datoteke, kot so `/etc/X11/xdm/Xsetup_0` (in vse skripte, ki jih pokliče), da zagotovite, da vaša pot ni bila spremenjena brez vaše vednosti. Če želite usposobit dve različici KDE za sobivanje, bodite posebej previdni, da so nastavitve, ki jih uporabljate za spremenljivki `PATH` in `LD_LIBRARY_PATH` konsistentne in da jih zagonske skripte ne kakorkoli povozijo.

Nazaj | Domov | Naprej
Lilo |  | Podpora raznovrstnim okenskim upravljalnikom