Konqueror - osnove

Priročnik za Konqueror
Nazaj |  | Naprej

# Poglavje 1. Konqueror - osnove

| Miška s tremi gumbi je lahko pri uporabi Konquerorja ali kateregakoli drugega programa KDE zelo uporabna. Če ima vaša miška le dva gumba, potem bi se moralo dati nastaviti vaš sistem tako, da lahko simulirate SGM s hkratnim pritiskom obeh gumbov.

# 1.1. Zagon Konquerorja

Kot kombinirani datotečni upravljalnik in brskalnik bo Konqueror samodejno preklopil med obema načinoma, odvisno od tega, kateri je zahtevan, je pa vsekakor prijetno, da se lahko ob zagonu odločite za ustrezen način.

- Če imate na pultu ali namizju ikono v obliki hiške, potem kliknite z LGM nanjo, da odprete Konqueror kot datotečni upravljalnik.

- Ali pa kliknite z LGM na ikono v obliki globusa, ki je na pultu ali na namizju, da odprete Konqueror v načinu spletnega brskalnika.

- Iz menuja K izberite Sistem->Konqueror da poženete Konqueror kot datotečni upravljalnik ali pa izberite Internet->Konqueror Web Browser, da ga poženete ko spletni brskalnik.

- Alt+F2 bo odprl pogovorno okno Poženi ukaz, vtipkajte vanj `konqueror` (z malimi črkami) in pritisnite Enter oziroma gumb Poženi, da ga požente v načinu upravljalnika datotek ali pa vnesite le URL, da poženete Konqueror kot brskalnik.

Konqueror se prav tako samodejno požene ko kliknete z levim gumbom miške na namizno ikono, ki predstavlja imenik, kot je na primer ikona Smeti, ali pa URL.

| Če ste navajeni na dvojni klik, da izvedete dejanje, bodite previdni, kajti tako kot v preostalem KDE, tudi Konqueror privzeto uporablja enojen klik.

Nazaj | Domov | Naprej
Priročnik za Konqueror |  | Deli Konquerorja